Source: http://sppk.sk/clanok/2506
Timestamp: 2020-07-05 09:25:17+00:00

Document:
Nález o nesúlade § 4 až 6 zákona č. 140/2014 Z. z. s Ústavou SR | sppk.sk
Nález o nesúlade § 4 až 6 zákona č. 140/2014 Z. z. s Ústavou SR
11/02/2019 | Eva Gernátová, Legislatívny odbor
Dňa 11. februára 2019 bol v Zbierke zákonov Slovenskej republiky vyhlásený nález Ústavného súdu Slovenskej republiky sp. zn. PL. ÚS 20/2014 zo 14. novembra 2018 vo veci nesúladu § 4, § 5 a § 6 zákona č. 140/2014 Z. z. o nadobúdaní vlastníctva k poľnohospodárskemu pozemku a o zmene a doplnení niektorých zákonov v znení neskorších predpisov s čl. 1 ods. 1, čl. 13 ods. 4 a čl. 20 ods. 1 Ústavy Slovenskej republiky (ďalej len „nález“), podľa ktorého ustanovenia § 4, § 5 a § 6 zákona č. 140/2014 Z. z. o nadobúdaní vlastníctva k poľnohospodárskemu pozemku a o zmene a doplnení niektorých zákonov v znení neskorších predpisov (ďalej len „zákon“) nie sú v súlade s čl. 1 ods. 1, čl. 13 ods. 4 a čl. 20 ods. 1 Ústavy Slovenskej republiky.
Vyhlásením tohto nálezu v Zbierke zákonov Slovenskej republiky strácajú § 4 až § 6 zákona účinnosť.
Dňom vyhlásenia nálezu Slovenská poľnohospodárska a potravinárska komora prestáva vydávať potvrdenia potrebné na účely vydania osvedčenia o splnení podmienok nadobúdania vlastníctva poľnohospodárskeho pozemku podľa § 6 ods. 3 písm. b) druhého bodu zákona a na účely splnenia náležitostí zmluvy o prevode vlastníctva poľnohospodárskeho pozemku podľa § 6 ods. 7 písm. b) druhého bodu zákona.
Komora viac nie je povinná vydávať potvrdenie preukazujúce podnikanie v poľnohospodárskej výrobe osoby, ktorá vykonáva poľnohospodársku výrobu ako podnikanie najmenej tri roky predo dňom uzavretia zmluvy o prevode vlastníctva poľnohospodárskeho pozemku v obci, v ktorej sa poľnohospodársky pozemok nachádza.
Nález nájdete na tomto odkaze: https://www.slov-lex.sk/pravne-predpisy/SK/ZZ/2019/33/20190211

References: § 4
 § 4
 § 4
 § 5
 § 6
 čl. 1
 čl. 13
 čl. 20
 § 4
 § 5
 § 6
 čl. 1
 čl. 13
 čl. 20
 § 4
 § 6
 § 6
 § 6